Document ID: /roh_data/filtered/fineweb-2-filterrobots_roh.jsonl.gz/1141

Da nov vegn la gasetta betg pli stampada cun il sistem dad offset a Cuira, mabain sin la maschina da rotaziun a Haag, en il chantun Son Gagl. Cun quella midada vegn la gasetta stampada sin in palpiri pli satigl, il format da la gasetta resta dentant il medem.
Autras midadas pussaivlas per La Pagina da Surmeir
Diversas gruppas da lavur da la Lia Rumantscha èn il mument vidlonder d'elavurar in concept per l’avegnir da las medias rumantschas. Era La Pagina da Surmeir che cumpara en sia 72avla annada è involvida en quest process. Sco ch’ella vegnia a resortir da l’entira discussiun saja il mument anc pauc concret, è plinavant da leger en la Pagina da Surmeir ch’è cumparida la gievgia. La midada dal palpiri n’haja da far nagut cun questas discussiuns.